Source: https://reporterglobal.ro/birchall-am-asteptat-punct-de-vedere-de-la-csm-dar-csm-era-ocupat-sa-modifice-legea-ani/
Timestamp: 2019-11-18 11:43:19+00:00

Document:
Birchall: Am așteptat punct de vedere de la CSM, dar CSM era ocupat să modifice legea ANI - Reporter Global
Luni 18.11 | 13:43
Birchall: Am așteptat punct de vedere de la CSM, dar CSM era ocupat să modifice legea ANI
9 Octombrie 2019 11:45
Ministrul Justiției Ana Birchall a declarat, miercuri, că a așteptat un punct de vedere de la CSM, dar „CSM era preocupat să modifice legea ANI”. Birchall anunță că nu a primit punctul de vedere de la CSM pe raportul GRECO și MCV, informează MEDIAFAX.
Ministrul Justiției, Ana Birchall, a declarat că a așteptat, de la CSM, un punct de vedere pe raportul GRECO și MCV, însă nu a primit încă un răspuns.
„Legat de multele întrebări pe care le-am primit zilele acestea privind analiza noastră pe GRECO și MCV, vă pot spune că așa cum am comunicat, de altfel, noi am așteptat un punct de vedere de la CSM, dar se pare că CSM era preocupat să modifice legea ANI, uzurpând, de altfel, atribuțiile Ministerului Justiției și trimițând direct la comisia din Senat, Am solicitat public și în scris aceste clarificări (…) este de datoria mea în calitate de ministru al Justiției să apăr atribuțiile și reputația Ministerului Justiției. Revin și cu această solicitare publică către CSM. Am făcut o revenire și săptămâna trecută să ne transmită în regim de urgență punctul de vedere al CSM cu privire la această analiză. Daca nu, o să dau publicității analiza pe care, repet, am întocmit-o pe baza punctelor de vedere primite de la instituțiile care ne-au transmis și toate asociațiile profesionale”, a spus Ana Birchall.
Birchall a mai spus că nu consideră că este „în beneficiul actului de justiție” existența SIIJ în forma actuală, câtă vreme, potrivit legii, are competența de a reține tot dosarul, indiferent de infracțiunea cu care este sesizată.
„Cu alte cuvinte, într-un limbaj pe înțelesul tuturor (…), orice persoană care este urmărită, cercetată și face o plângere la această Sectie Specială, Secția Specială are competența să rețină tot dosarul. Fie că vorbim de infracțiuni grave, omor, proxeneți, bande de tâlhari, criminalitate organizată, viol, omor orice alt tip de infracțiune, repet orice persoană care înțelege să facă o plângere la Sectia Specială, secția specială, conform articolului 88 indice 1 aliniat 2 are competența să rețină și să continue cu acel dosar. Dacă considerați că este în beneficiul justiției o astfel de competență, eu, în calitate de ministru al Justiției, dar și ca absolvent de drept și nu o să-mi bat niciodată joc de CV-ul meu, nu consider că este normal și nu este în beneficiul actului de justiție pentru că pe noi ne interesează pe toți din societate, indiferent unde suntem ca să ne preocupăm de buna funcționare a sistemului judiciar și de un act de justiție așa cum ni-l dorim fiecare”, a mai spus Birchall.
Plenul Consiliului Superior al Magistraturii a avut, marți, pe ordinea de zi, validarea rezultatelor concursului pentru numirea Adinei Florea ca procuror-șef al Secției pentru investigarea infracțiunilor din justiție (SIIJ). A fost pentru a șasea oară când CSM a încercat, fără a reuși, validarea Adinei Florea la SIIJ.
Articolul precedentSenatul a adoptat proiectul de înființare a Autorității Vamale Române în subordinea Min. de Finanțe
Articolul următorJuncker: Producerea unui Brexit fără acord va duce la “declinul” Marii Britanii
Cătălin Predoiu a preluat mandatul de ministru al Justiției
Actualitate Știri - 5 Noiembrie 2019 16:00
Actualitate Știri - 3 Octombrie 2019 01:36

References: CSM 
 CSM 
 CSM 
 CSM 
 CSM 
 CSM